ஏனிந்தப் பிரிவினை?

ஏனிந்தப் பிரிவினை? பவித்திரா கனடாவிலிருந்து பவித்திரா ! அன்புசால் தமிழினமே! அமைதிசற் றடைந்திடுக! ! ஆறறிவை எமக்கிங்கு ஆண்டவன் அளித்தமை ! இன்புற வாழ்வுதனை இனிது களித்தற்கே! ! இடருடன் துயரும் இடையிடையே வருதல்தான் ! மன்னுமிவ் வையகத்தே மாண்புறு உயிர்கட்கு ! மீட்சியிலா நிகழ்வன்றோ? மேதினியில் இயல்பன்றோ? ! என்புருக உளம்நோக எதிர்கொண்ட செய்திகள்தாம் ! ஏக்கம்தனை யளித்து எமைவாட்டி நிற்பனவே! ! கண்ணெனப் போற்றிடும் மாவீரர் கனவுகளும், ! கதிரோனாம் தம்பியவன் கனிவான நினைவுகளும், ! நுண்ணிய ஆற்றலுடை மறவர்தம் கொடைகளும், ! நோன்பிரு தமிழன்னை மாதவப் பேறதுவும், ! மண்ணிழந்து மரபிழந்து மானம்தனைத் தொலைத்து, ! மகிழ்வின்றி வாழ்ந்திடும் மாந்தர்தாம் சொரிந்திட்ட, ! கண்ணீரும் செந்நீரும் களங்கமிலா வாழ்வுமங்கே ! காத்திடுமெம் நாடுதனை! கலங்காதீர் தெளிவடைவீர்! களத்தினிலே இடமளித் தணைத்த எம்தலைவன் ! கருணா என்கின்ற கனிவான பெயர்கொடுத்துத் ! தளத்தினிலே பெருந்தலையாய்த் திகழ்ந் திட வேயங்கு ! தக்கநல் பதவியும் தருணத்தில் வழங்கினான்! ! வளமிகு நாடுகட்கு வாழ்த்தியே அனுப்பிநின்றான்: ! வாஞ்சையுடன் சந்தித்து வருடிக் கொடுத்திருந்தான்! ! அளவிலா வாய்ப்புக்கள் அத்தனையும் பெற்றிருந்தும்,! அறிவிலியாய்ப் போனதன் ம+மம்தான் பு£¤யவில்லை! போரியல் வரலாற்றில் புதிதல்ல இவையொன்றும், ! புல்பூண்டு நெல்வயலிற் களைதலென அவைகளையும்! நேரகாலம் பார்த்திருந்து நீக்கிடுவார், பொறுத்திடுக! ! நீசர்கள் வாழ்வங்கு நிர்மூல மாகுமன்றோ? ! பாரதிர வந்ததுயர் பனியென விலகிவிடும்! ! பகலவனாம் தலைவனவன் ஒளிபட் டுருகிவிடும்! ! தூரமில்லை! தாயகத்தின் விடிவங்கு தெரிகிறது! ! துணையான மறவர்கள் தோள்களும் துடிக்கின்றன! ! ! வதந்திகளை நம்பாதீர்! வார்த்தைகளை அளவிடுவீர்! வடக்கெனவும் கிழக்கெனவும் பிரிவினைகள் பேசாதீர்! ! சுதந்திரமாய் நாமங்கு சுற்றிவந்த காலங்கள், ! சொந்தமெனப் பந்தமெனத் துணைநின்ற கோலங்கள்! இதந்தரு வாழ்வுதனை இன்றுநாம் மறக்கலாமா? ! ஏனிந்த வேறுபாடு? எவரிதன் மூலகர்த்தா? ! பதந்தரு வேளைதனில் பறித்திட வந்தவரைப் ! பகுத்தறிந்து புறம்தள்ளப் பக்குவமாய்ச் செயற்படுவீர்! திருமணங்கள் புரிந்ததும் சீர்வரிசை பேணியதும் ! சிறப்புற வாழ்வுதனைச் செம்மைப்ப டுத்தியதும் ! திருவிழா நாட்களிலே திசையெதிராய்ப் பயணித்து ! தித்திக்கும் விருந்துண்டு திரைகடல் எழில்கண்டு ! பருவமழை காத்திருந்து பயிர்செய்ய உதவிநின்று ! பயனுடனே விடுமுறையை நட்பிற்காய்ப் பேணிநின்று! பெருமனதாய் நாமன்று பிணைந்துவாழ்ந் திருந்தோமே! ! பிரிவினைகள் பேசுகின்ற பாதகரை விலக்கிடுவீர்! ! ஆனையுடன் மோதவரும் ஓநாய்கள் அவரன்றோ? ! அழகியவெள் ளாடொன்று செம்மறியாய் மாறியதோ?! மானமிகு சூரியனின் மஞ்சட்கதிர் தெறித்து ! மாய்ந்திடும் விட்டில் களாவாரி வரன்றோ? ! கானகத்து வேங்கையுடன் குள்ளநரிக் கூட்டமொன்று! காலநேரம் பார்த்திருந்து கபடம் புரிகிறதோ? ! சேனைபல புடைசூழச் செந்தமிழர் திசைவந்த ! சிங்களமும் ஆரியமும் அடைந்தகதி மறந்தனரோ? ! ஒற்றுமையே பலமெனும் உயர்வாய்க் கியம்தனை ! ஒவ்வொரு தமிழ்மகனும் உணர்ந்து வாழ்ந்திருப்பின் ! இற்றைவரை வாட்டிடும் இனவேறென் றசொல்லும் ! என்றோ தொலைந்திருக்கும்! எம்தேசமும் விடிந்திருக்கும்! ! நற்றரையில் ஊர்ந்திருக்கும் சிற்றெறும்புக் குழுகாணீர்! ! நறைசேர் குளவிக் கூட்டம்தனை நோக்கிடுவீர்! ! மற்றையதம் மினத்தோடு மகிழ்ந்திருந் துறவாடி ! மனமுவந்து பகிர்ந்துண்ணும் காக்கைதனைக் கண்டிடுவீர்! ! பொறுமையுடன் எம்புலிகள் புரிகின்றார் சாதனைகள்! ! புவிதனிலே சந்தித்தார் பொல்லாத சோதனைகள்! ! நிறுவிடுவார் விரைவினிலே தாயகக் கோட்பாடு! ! நீதியுடன் நாம்வாழ நற்பணிக ளாற்றிடுவார்! ! மறம்காத்த தமிழினத்தின் சரித்திரத்தை முன்நோக்கி,! மாறுபட்ட வேற்றுமையால் விளைந்த துயரறிந்து, ! உறவினருக்கும் நண்பருக்கும் ஊரிலுள்ள அனைவருக்கும் ! ஒற்றுமையின் மகத்துவத்தை ஒன்றிணைந் தெடுத்துரைப்பீர்